text: Mandø er et hit for turister fra hele verden
  23 marts 2016 kl. 08.36
  Turister fra hele verdenen har fået et godt øje til Mandø og dens  naturoplevelser efter, at Vadehavet i 2014 kom på Unescos liste over verdensarv.
  Øens rejsearrangør Mandø Event oplever en eksplosiv stigende interesse for oplevelser på Mandø.
  Østers og champagneture samt sælsafari er store sællerter.
  - Når man sidder i Tel Aviv og finder østers og champagneturen med hestevogn på Mandø, tager flyet til København, toget til Ribe og så videre ud midt i Vadehavet, er man målrettet, siger Benny Thomsen fra Mandø Event til TV SYD.
  Nye lande, der er kommet til som leverandører af turister til Mandø er Israel, Indien, Spanien og USA - og i 2015 havde Mandø for første gang mange gæster fra Italien og Frankrig.
  De mange nye turister giver øget omsætning på øen i Vadehavet - og har også skabt en ny arbejdsplads hos Mandø Event.
  Onsdag aften sender vi kl. 19,30 et indslag om besøgsboomet på Mandø - men du kan allerede smugkikke indslaget herover.
  